Nacionalinis paralimpinis komitetas

Nacionalinis paralimpinis komitetas (NPK) – paralimpinio judėjimo nacionalinė organizacija, atsakinga už savo šalių sportininkų dalyvavimą paralimpinėse žaidynėse, kontroliuojama Tarptautinio parolimpinio komiteto (TPK).

Paralimpinės žaidynės yra didelis tarptautinis įvairių paralimpinių sporto šakų renginys, kuriame varžosi fizinę negalią turintys sportininkai. Tai apima sportininkus su judėjimo negalia, amputacijas, aklumą ir cerebrinį paralyžių. Tame pačiame mieste organizuojamos žiemos ir vasaros paralimpinės žaidynės, kurios vyksta iškart pasibaigus atitinkamoms olimpinėms žaidynėms.

2023 m. rugsėjo mėn. duomenimis, veikė 183 nacionaliniai paralimpiniai komitetai, koordinavę paralimpinį judėjimą savo šalyse, susikūrę kaip pilnateisiai TPK nariai.National Paralympic Committees , IPC Sportininkus į paralimpines žaidynes gali deleguoti turinčios gerą reputaciją nacionalinės organizacijos. Priklausomai nuo šalies, vienur nacionaliniai paralimpiniai komitetai yra vienos ar kelių sporto šakų nacionaliniai koordinavimo organai, o kitur veikia tik kaip TPK nariai, atsakingi už paralimpines žaidynes.

 Regioninės organizacijos 

Yra penkios regioninės organizacijos, vienijančios įvairų skaičių nacionalinių paralimpinių komitetų atskiruose žemynuose:
 Žemynas  Organizacija  NPKskaičius180px  Afrikos paralimpinis komitetas 49  Amerikos paralimpinis komitetas 33  Azijos paralimpinis komitetas 45  Europos paralimpinis komitetas 49  Okeanijos paralimpinis komitetas 9

 Lietuvoje 

Lietuvos paralimpinis komitetas susikūrė 1990 m., o sekančiais metais buvo priimtas į TPK. Apima keletą šalyje veikiančių nacionalinių organizacijų: Lietuvos aklųjų sporto federaciją, Lietuvos neįgaliųjų sporto federaciją, Paralimpiečių asociaciją, Lietuvos savivaldybių sporto padalinių vadovų asociaciją ir Lietuvos sporto federacijų sąjungą.

 Šaltiniai 

 Nuorodos 

 International Paralympic Committee paralympic.org

Kategorija:Paralimpinis sportas
Kategorija:Neįgaliųjų organizacijos